stanford-oval/wikipedia huggingface dataset:
Emanuele Sella

| Emanuele Sella |
| --- | --- |

Henkilötiedot
Koko nimi:  Emanuele Sella
Syntynyt: 9. tammikuuta 1981 (ikä 43)
Kansalaisuus:   Italia
Pyöräilijä
Pituus:  165 cm
Paino:  53 kg
Joukkue:  lopettanut
Laji:  maantie
Rooli:  ajaja
Ura
Ammattilaisjoukkue(et)
2004–2007 2008 2009 2010 2011–2015:  Ceramica Panaria CSF Group Navigare Carmiooro-A-Style Carmiooro NGC Androni Giocattoli
Suurimmat voitot
 Italian ympäriajo, mäkikilpailu 2008, 4 etappia 
 Tiedot päivitetty: 9. tammikuuta 2016 
Emanuele Sella (s. 9. tammikuuta 1981 Vicenza) on italialainen maantiepyöräilijä, joka kilpaili ammattilaisena 2004–2015. Hän aloitti ammattilaisuransa vuonna 2004 ja edusti vuoteen 2008 saakka tallia, joka tunnettiin aiemmin nimellä Ceramica Panaria ja sittemmin CSF Group Navigare.
Kilpaura

Sella voitti vuoden 2004 Italian ympäriajon 11. etapin irtioton jälkeen. Hän saapui Cesenassa sijainneeseen maaliin 30 sekuntia ennen Cristian Morenia. Italian ympäriajon kokonaiskilpailussa hän oli kahdestoista. Myöhemmin samana vuonna hän voitti Trofeo Città di Castelfidardo -kilpailun.
Vuonna 2005 Sella voitti Brixia Tour -etappiajon kokonaiskilpailun ja 2 b -etapin. GP Lugano -kilpailussa hän sijoittui kolmanneksi ja Italian ympäriajon kokonaiskilpailussa kymmenenneksi. Seuraavana vuonna Sella oli Coppa Placci -kilpailussa toinen, Giro del Laziossa kolmas ja Italian ympäriajon 12. etapilla kolmas.
Sella sijoittui vuonna 2007 Giro del Laziossa toiseksi ja Italian ympäriajossa yhdenneksitoista. Lisäksi hän voitti 2 b -etapin Brixia Tourissa. Vuonna 2008 hän voitti viidennen osuuden Settimana Ciclistica Internazionale Coppi-Bartali -kilpailussa.
Italian ympäriajossa Sella sijoittui seitsemännellä etapilla kolmanneksi. Kilpailun 14. osuudella hän kuului 13 ajajan kärkiryhmään, josta irtautui 55 kilometriä ennen maalia voittaen useita pitkiä nousuja sisältäneen vuorietapin lähes viidellä minuutilla ennen Vasil Kiryjenkaa . Seuraavana päivänä hän voitti kilpailun 15. etapin, joka oli myös vaativa vuorietappi, niin ikään sooloajon jälkeen. Tämän jälkeen Sella oli vielä 16. osuudella, mäkiaika-ajossa, toinen Franco Pellizottin jälkeen sekä voitti vuoristossa ajetun 20. etapin. Sella voitti mäkikilpailun johdettuaan sitä alusta loppuun, kokonaiskilpailussa hän sijoittui kuudenneksi.
Kilpaura > Doping

5. elokuuta 2008 julkisuuteen tuli tieto, jonka mukaan Sella on antanut 23. heinäkuuta positiivisen dopingnäytteen kilpailun ulkopuolisessa testissä. Sella oli 8. elokuuta Italian olympiakomitean kuultavana tapauksen johdosta ja hän myönsi käyttäneensä EPO-hormonia. Sella tuomittiin doping-rikkomuksesta vuoden kilpailukieltoon normaalin kahden vuoden sijasta, sillä hän teki yhteistyötä viranomaisten kanssa ja myönsi rikkomuksensa. Kilpailukielto alkoi takautuvasti elokuusta 2008.
Kilpaura > Paluu

Sella palasi kilpailuihin Carmiooro-A-Style-joukkueessa kesällä 2009 ja voitti kolmannen etapin Cinturó de l'Empordà -kilpailussa. Hän jatkoi 2010 samassa tallissa, uudelta nimeltään Carmiooro NGC. Hän sijoittui toiseksi GP Kanton Aargau Gippingen -kilpailussa ja kolmanneksi Itävallan ympäriajossa. Viimeisillä ammattilaiskausillaan 2011–2015 hän edusti Androni Giocattoli -joukkuetta. Hän voitti 2011 Settimana Internazionale Coppi e Bartali -ajossa sekä kokonaiskilpailun että kolmannen etapin. Vuonna 2012 hän voitti Coppa Agostonin ja GP Industria & Commercio di Prato -kilpailun.
Aiheesta muualla

Fanisivusto (Arkistoitu – Internet Archive) (italiaksi)
Flush the Fashion

| Flush the Fashion Alice Cooper |
| --- | --- | --- |

Studioalbumin tiedot
 Julkaistu: toukokuu 1980
 Tuottaja(t): Roy Thomas Baker
 Tyylilaji: rock uusi aalto poprock voimapop
 Levy-yhtiö: Warner Brothers
Alice Cooperin muut julkaisut
| From the Inside 1978 | Flush the Fashion 1980 | Special Forces 1981 |
Flush the Fashion on Alice Cooperin albumi vuodelta 1980. 1980-luvulle tultaessa Cooper halusi löytää uuden tyylin ja tämä albumi onkin paljolti new wave painotteinen. Kolme seuraavaa levyä (Special Forces, Zipper Catches Skin ja DaDa)  jatkoivat samalla linjalla. Alice Cooper kärsi pahasta alkoholi- ja kokaiiniriippuvuudesta näitä albumeja tehtäessä.
Kappaleet

Talk Talk – 2.09
Clones (We're All) – 3.03
Pain – 4.06
Leather Boots – 1.36
Aspirin Damage – 2.57
Nuclear Infected – 2.14
Grim Facts – 3.24
Model Citizen – 2.39
Dance Yourself to Death – 3.08
Headlines – 3.18
Alice Cooper
| --- | --- |
Studioalbumit:   Pretties for You  Easy Action  Love It to Death  Killer  School's Out  Billion Dollar Babies  Muscle of Love  Welcome To My Nightmare  Alice Cooper Goes to Hell  Lace and Whiskey  From the Inside  Flush the Fashion  Special Forces  Zipper Catches Skin  DaDa  Constrictor  Raise Your Fist and Yell  Trash  Hey Stoopid!  The Last Temptation  Brutal Planet  Dragontown  The Eyes of Alice Cooper  Dirty Diamonds  Along Came a Spider  Welcome 2 My Nightmare  Paranormal  Detroit Stories  Road 
Kokoelmat:   Greatest Hits  Freak Out Song  I Never Cry  You and me  Beast of Alice Cooper  Classicks  The Life and Crimes of Alice Cooper  Super Hits  The Definitive Alice Cooper  School’s Out and Other Hits  Collections  Pick Up the Bones  Poison: The Best of Alice Cooper  Old School: 1964–1974 
Livealbumit:   The Alice Cooper Show  Fistful of Alice  Brutally Live  Live at Cabo Wado '96  Live At Montreux  Theatre of Death  No More Mr Nice Guy: Live  Raise the Dead: Live from Wacken  A Paranormal Evening at the Olympia Paris 
EP:t:   Alice Does Alice  Live  Nobody Likes Me  School`s Out/Gutter Cat [Digital 45]  Painting a Picture  Rhino Hi-Five: Alice Cooper  The Breadcrumbs EP 
Singlet:   Reflected  Shoe Salesman  I'm Eighteen  Caught in a Dream  Under My Wheels  Be My Lover  School's Out  Elected  Hello Hooray  No More Mr. Nice Guy  Billion Dollar Babies  Halo of Flies  Teenage Lament '74  I'm Eighteen (remix)  Only Women Bleed  Department of Youth  Welcome to My Nightmare  I Never Cry  You and Me  (No More) Love at Your Convenience  School's Out (live)  How You Gonna See Me Now  From the Inside  Clones (We're All)  Talk Talk  You Want It, You Got It  Seven and Seven Is  For Britain Only  I Am the Future  I Love America  He's Back (The Man Behind the Mask)  Teenage Frankenstein  Freedom  Poison  Bed of Nails  House of Fire  Only My Heart Talkin  Hey Stoopid  Love's a Loaded Gun  Feed My Frankenstein  Lost in America  It's Me  School's Out (live)  Gimme  Keepin' Halloween Alive  I'll Bite Your Face Off  Live from the Astroturf (live)  Paranoiac Personality  The Sound of A  Don't Give Up  Rock N Roll  Our Love Will Change the World  Social Debris  I’m Alice  White Line Frankenstein  Welcome to the Show 
Videografia:   Good to See You Again, Alice Cooper  Welcome to My Nightmare  Alice Cooper and Friends  The Strange Case of Alice Cooper  The Nightmare Returns  Video Trash  Alice Cooper Trashes The World  Prime Cuts: The Alice Cooper Story  British Rock Symphony  Brutally Live  Live at Montreux 2005  Theatre Of Death: Live At Hammersmith 2009  Raise the Dead: Live from Wacken
Eva LaRue

| Eva LaRue> Eva Maria LaRuy |
| --- | --- |

Henkilötiedot
Syntynyt: 27. joulukuuta 1966 (ikä 57) Long Beach, Kalifornia, Yhdysvallat
Puoliso:  John O'Hurley (vih. 1992; ero 1994) John Callahan (vih. 1996; ero 2005) Joe Cappuccio (vih. 2010; ero 2014)
Lapset:  1
Näyttelijä
Taiteilijanimet:  Eva LaRue Callahan Eva Larue Eva La Rue
Aktiivisena:  1986–
Merkittävät roolit:  “Dr. Maria Santos Grey” All My Children “Natalia Boa Vista” CSI Miami
Aiheesta muualla
Viralliset kotisivut
IMDb 
Elonet
Eva Maria LaRue (oik. Eva Maria LaRuy, s. 27. joulukuuta 1966 Long Beach, Kalifornia) on yhdysvaltalainen näyttelijä. Hänen juurensa ovat Puerto Ricossa ja Ranskassa.
Elämä

LaRue syntyi Long Beachissa, Kaliforniassa vuonna 1966. Hänellä on sukujuuria Puerto Ricossa, Ranskassa, Hollannissa ja Skotlannissa. Hän on Bahá'í-uskonnon seuraaja: hänen äitinsä kääntyi uskontoon LaRuen ollessa teini-ikäinen. LaRue valmistui Kalifornian Norco Senior High Schoolista vuonna 1985.
LaRue ryhtyi näyttelemään kuusivuotiaana. Hänen ensimmäinen elokuvaroolinsa oli Barbaarit-nimisessä miekka ja magia -elokuvassa. Sittemmin hän esiintyi useissa elokuvissa ja televisiosarjoissa. Suurta julkisuutta LaRue sai ensimmäisen kerran näytellessään All My Children -saippuasarjassa vuosina 1993–1997 ja 2002–2005. LaRue on palkittu roolistaan All My Childrenissä tohtori Maria Santos Greynä, samoin kuin hahmoaan varten tekemästään tunnuskappaleesta Dance Again with You.
Vuonna 2005 LaRue sai roolin CSI: Miamista Natalia Boa Vistana. Se on tällä hetkellä luultavasti hänen tunnetuin roolinsa. Lisäksi hän on vuosien saatossa esiintynyt useissa elokuvissa, mukaan lukien Cries in the Dark, Menneisyyden tuulet (Remembrance), Tappavaa peliä (Legal Tender), Sydänystävät (Heart Condition) ja Vaaralliset kurvit (Dangerous Curves). Hän on myös vieraillut muun muassa televisiosarjoissa Sielun ruokaa (Soul Food), Hädän hetkellä (Third Watch), S.O.F. - Vainukoirat, Diagnoosi: Murha (Diagnosis Murder), Kipusiskot (Nurses) ja Dallas.
Elämä > Yksityiselämä

Vuodet 1992–1994 LaRue oli naimisissa John O'Hurleyn kanssa. Myöhemmin hän meni naimisiin John Callahanin kanssa. LaRue tutustui Callahaniin All My Childrenin kuvauksissa, joissa Callahan esitti LaRuen aviomiestä. Pariskunta oli naimisissa 1996–2004, jona aikana LaRue käytti nimeä Eva LaRue Callahan. Heillä on vuonna 2001 syntynyt tytär. Vuonna 2010 LaRue avioitui liikemies Joe Cappuccion kanssa, mutta sekin avioliitto päättyi eroon vuonna 2014..
Aiheesta muualla

Virallinen kotisivu
Eva LaRue Internet Movie Databasessa. (englanniksi)
Eva LaRue (Arkistoitu – Internet Archive) TV.comissa
Haastattelu vuodelta 2008
Haastattelu vuodelta 2007 (Arkistoitu – Internet Archive)
Forges et Chantiers de la Gironde

Forges et Chantiers de la Gironde oli ranskalainen laivanrakennusyritys Lormontissa lähellä Bordeauxia Gironden estuaarissa. Yritys perustettiin nimellä  Usine de construction navale Chaigneau et Bihon, joka nimettiin myöhemmin Chantiers et Ateliers de la Gironde S.A. Ets Schneider ennen kuin nimi vaihdettiin Forges et Chantiers de la Girondeksi. Yrityksen nimeksi vaihtui myöhemmin Construction Navale de Bordeaux.[lähde? ]
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Forges et Chantiers de la Gironde
Everything Is Everything

| Everything Is Everything Beats and Styles |
| --- | --- | --- |

Studioalbumin tiedot
 Julkaistu: 5. lokakuuta 2005
 Formaatti: CD
 Tuottaja(t): Beats and Styles
 Tyylilaji: pop rock, trance, disko, reggae
 Kesto: 43.51
 Levy-yhtiö: Epic
Beats and Stylesin muut julkaisut
| We’re Not Ready Yet 2004 | Everything Is Everything 2005 | Walk, Don’t Talk 2007 |
Everything Is Everything on Beats and Stylesin kolmas studioalbumi, joka julkaistiin 5. lokakuuta 2005.
Yhtye on kertonut kappaleiden käsittelevän henkilökohtaisempia, ja äänimaailman olevan edeltäjiään orgaanisempi.
Kappaleet

Do It Now – 3.03
Everything Is Everything – 4.26
Radio Friendly – 3.49
Used to Be a B-Boy – 4.09
Stop! (Intoxication) – 3.36
Left Me and Gone – 4.10
Invitation to the Dancefloor – 4.28
Awakening – 3.48
Slow Bounce – 3.38
Rock Steady – 4.35
Relax – 4.09
Aiheesta muualla

Everything Is Everything discogs.com -sivustolla
Bandyliigakausi 2004–2005

| Bandyliiga 2004–2005 |
| --- | --- |
Joukkueiden määrä:  12
Mestari:  ToPV
Toinen sija:  Narukerä
Kolmas sija:  OLS
Paras maalintekijä:  Lauri Arponen, Narukerä (50)
  ← 2004 :  2006 → 
Jääpallon Suomen mestaruus kaudella 2004-2005 ratkaistiin kahdentoista joukkueen runkosarjan päätteeksi kahdeksan parhaan pudotuspeleillä. Uutena joukkueena sarjassa oli kolmen vuoden tauon jälkeen paluun pääsarjaan tehnyt Mikkelin Kampparit. Ennakkosuosikkeina sarjaan lähtivät edellisten kausien finaalijoukkueet Tornion Palloveikot ja Oulun Luistinseura. Runkosarjan voitti kuitenkin Porin Narukerä, joka sijoittui tasapisteisiin ToPV:n kanssa, mutta keskinäisten ottelujen maalieron perusteella porilaiset voittivat runkosarjan. Kärkikaksikko selviytyi myös loppuotteluihin, missä torniolaiset kuitenkin olivat lopulta parempia.
Runkosarja

| Joukkue | O | V | T | H | Maalit | P |
| --- | --- | --- | --- | --- | --- | --- |
| Porin Narukerä | 22 | 18 | 1 | 3 | 161-87 | 37 |
| Tornion Palloveikot | 22 | 18 | 1 | 3 | 192-90 | 37 |
| Oulun Luistinseura | 22 | 16 | 0 | 6 | 175-99 | 32 |
| Helsingin IFK | 22 | 14 | 1 | 7 | 92-86 | 29 |
| Warkauden Pallo -35 | 22 | 12 | 1 | 9 | 112-102 | 25 |
| Jyväskylän Seudun Palloseura | 22 | 12 | 0 | 10 | 119-131 | 24 |
| Botnia-69, Helsinki | 22 | 9 | 2 | 11 | 97-123 | 20 |
| Porvoon Akilles | 22 | 8 | 1 | 13 | 109-140 | 17 |
| Veitsiluodon Vastus | 22 | 5 | 5 | 12 | 91-118 | 15 |
| Oulun Palloseura | 22 | 4 | 3 | 15 | 81-129 | 11 |
| Lappeenrannan Veiterä | 22 | 4 | 1 | 17 | 74-144 | 9 |
| Mikkelin Kampparit | 22 | 3 | 2 | 17 | 63-117 | 8 |
Puolivälierät

Puolivälierät pelattiin paras kolmesta -systeemillä siten, että ensimmäinen ja tarvittaessa kolmas ottelu käytiin paremmin sijoittuneen kotikentällä.
| Joukkue #1 | Voitot | Joukkue #2 | Ottelu 1 | Ottelu 2 | Ottelu 3 |
| --- | --- | --- | --- | --- | --- |
| Porin Narukerä | 2–0 | Porvoon Akilles | 9-2 | 6-5 | - |
| Tornion Palloveikot | 2–0 | Botnia-69, Helsinki | 10-6 | 10-3 | - |
| Oulun Luistinseura | 2–0 | Jyväskylän Seudun Palloseura | 17-5 | 9-5 | - |
| Helsingin IFK | 1–2 | Warkauden Pallo -35 | 7-5 | 2-6 | 2-4 |
Välierät

Välierät pelattiin paras viidestä menetelmällä. Ottelut aloitettiin kahdella ottelulla paremmin sijoittuneen kotikentällä.
| Joukkue #1 | Voitot | Joukkue #2 | Ottelu 1 | Ottelu 2 | Ottelu 3 | Ottelu 4 | Ottelu 5 |
| --- | --- | --- | --- | --- | --- | --- | --- |
| Porin Narukerä | 3–0 | Warkauden Pallo -35 | 10-1 | 5-1 | 11-4 | - | - |
| Tornion Palloveikot | 3–1 | Oulun Luistinseura | 9-4 | 3-6 | 9-7 | 5-3 | - |
Pronssiottelu

| Joukkue #1 | Tulos | Joukkue #2 |
| --- | --- | --- |
| Oulun Luistinseura | 5–4 | Warkauden Pallo -35 |
Loppuottelut

Mestaruus ratkaistiin kaksoisottelussa, ensimmäinen ottelu runkosarjassa heikommin sijoittuneen kotikentällä. Ensimmäinen ottelu pelattiin 18. maaliskuuta 2005 Gränsvallenilla, Haaparannalla ja toinen 20. maaliskuuta 2005 Porissa. Loppuotteluissa paremmuuden ratkaisi kahden ottelun yhteispisteet.
| Joukkue #1 | Pisteet | Joukkue #2 | Ottelu 1 | Ottelu 2 |
| --- | --- | --- | --- | --- |
| Tornion Palloveikot | 4-0 | Porin Narukerä | 10-2 | 3-2 |
ToPV mestari pistein 4-0.
Lopulliset sijoitukset

| Sija | Joukkue |
| --- | --- |
1.: Tornion Palloveikot
2.: Porin Narukerä
3.: Oulun Luistinseura
4.: Warkauden Pallo -35
Suomen mestarit

ToPV: Marko Herajärvi, Markku Aarni, Janne Hietala, Johannes Koivisto, Pekka Hiltunen, Paulus Pörhölä, Hannu Mokko, Veli-Matti Körkkö, Jussi Harjuoja, Markku Höynälä, Antti Ekman, Mika Jussila, Jussi Karjalainen, Erkki Koivuranta, Ville-Veikko Angeria, Jukka Ohtonen, Tommi Haarakoski, Jari Vaattovaara, Mikko Lukkarila, Igor Zolotarev, Teemu Collin.
Parhaat maalintekijät

| Sija | Pelaaja | Joukkue | Maalit |
| --- | --- | --- | --- |
| 1. | Lauri Arponen | Narukerä | 50 |
| 2. | Arto Loukkola | OLS | 37 |
| 3. | Marko Kilpeläinen | OLS | 35 |
| 4. | Mikko Rytkönen | JPS | 34 |
|  | Lauri Söderström | Botnia | 34 |
pistepörssin paras oli OLS:n Samuli Niskanen 65 pistettä.
Forged from the Love of Liberty

Forged from the Love of Liberty ("Taottu rakkaudesta vapauteen") on Trinidad ja Tobagon kansallislaulu. Laulun on säveltänyt ja sanoittanut Patrick Castagne (1916–2000) alun alkaen lyhytikäisen Länsi-Intian liittovaltion (1958–1962) kansallislauluksi. Kun Trinidad ja Tobago itsenäistyi 1962, se valitsi Castagnen laulun omaksi kansallislaulukseen.
Sanat
Vapaamuotoinen suomalainen käännös
Bandyliigakausi 2005–2006

| Bandyliiga 2005–2006 |
| --- | --- |
Joukkueiden määrä:  12
Mestari:  ToPV
Toinen sija:  OLS
Kolmas sija:  Narukerä
Paras maalintekijä:  Mikko Rytkönen, JPS (44)
Suurin yleisömäärä:  3.740 (ToPV-OLS)
  ← 2005 :  2007 → 
Jääpallon Suomen Mestaruus kaudella 2005-2006 ratkaistiin kahdentoista joukkueen runkosarjan päätteeksi kahdeksan parhaan pudotuspeleillä. Mestaruuden voitti Tornion Palloveikot.
Runkosarja

| Joukkue | O | V | T | H | Maalit | P |
| --- | --- | --- | --- | --- | --- | --- |
| Tornion Palloveikot | 22 | 20 | 0 | 2 | 183-85 | 40 |
| Oulun Luistinseura | 22 | 16 | 2 | 4 | 195-77 | 34 |
| Porin Narukerä | 22 | 14 | 2 | 6 | 125-87 | 30 |
| Lappeenrannan Veiterä | 22 | 14 | 0 | 8 | 118-76 | 28 |
| Veitsiluodon Vastus | 22 | 13 | 1 | 8 | 116-105 | 27 |
| Helsingin IFK | 22 | 13 | 1 | 8 | 102-81 | 27 |
| Porvoon Akilles | 22 | 8 | 3 | 11 | 96-126 | 19 |
| Mikkelin Kampparit | 22 | 6 | 3 | 13 | 91-127 | 15 |
| Warkauden Pallo -35 | 22 | 6 | 1 | 15 | 67-144 | 13 |
| Botnia-69, Helsinki | 22 | 4 | 3 | 15 | 60-128 | 11 |
| Oulun Palloseura | 22 | 3 | 4 | 15 | 83-141 | 10 |
| Jyväskylän Seudun Palloseura | 22 | 4 | 2 | 16 | 101-160 | 10 |
Puolivälierät

Puolivälierät pelattiin paras kolmesta -systeemillä siten, että ensimmäinen ja tarvittaessa kolmas ottelu käytiin paremmin sijoittuneen kotikentällä.
| Joukkue #1 | Voitot | Joukkue #2 | Ottelu 1 | Ottelu 2 | Ottelu 3 |
| --- | --- | --- | --- | --- | --- |
| Tornion Palloveikot | 2–0 | Mikkelin Kampparit | 8-5 | 7-4 | - |
| Oulun Luistinseura | 2–0 | Porvoon Akilles | 11-5 | 6-4 | - |
| Porin Narukerä | 2–0 | Helsingin IFK | 6-5 | 5-3 | - |
| Lappeenrannan Veiterä | 2–1 | Veitsiluodon Vastus | 5-7 | 8-6 | 9-8 rl. |
Välierät

Välierät pelattiin paras kolmesta menetelmällä, ottelut aloitettiin paremmin sijoittuneen kotikentällä.
| Joukkue #1 | Voitot | Joukkue #2 | Ottelu 1 | Ottelu 2 | Ottelu 3 |
| --- | --- | --- | --- | --- | --- |
| Tornion Palloveikot | 2–1 | Lappeenrannan Veiterä | 8-3 | 4-6 | 8-0 |
| Oulun Luistinseura | 2–1 | Porin Narukerä | 5-4 | 4-10 | 4-3 |
Pronssiottelu

| Joukkue #1 | Tulos | Joukkue #2 |
| --- | --- | --- |
| Porin Narukerä | 6–1 | Lappeenrannan Veiterä |
Loppuottelut

18. maaliskuuta 2006 Haaparanta
| Joukkue #1 | Tulos | Joukkue #2 |
| --- | --- | --- |
| Tornion Palloveikot | 8–4 | Oulun Luistinseura |
Lopulliset sijoitukset

| Sija | Joukkue |
| --- | --- |
1.: Tornion Palloveikot
2.: Oulun Luistinseura
3.: Porin Narukerä
4.: Lappeenrannan Veiterä
Suomen mestarit

ToPV:  	Markku Aarni, Janne Hietala, Jorma Salmela, Peter Norén, Jari Vaattovaara, Pekka Hiltunen, Jussi Hyry, Paulus Pörhölä, Hannu Mokko, Johannes Koivisto, Tommi Haarakoski, Jussi Harjuoja, Antti Ekman, Mika Jussila, Andrei Bezrodni, Marko Herajärvi, Erkki Koivuranta, Jukka Ohtonen, Kimmo Ohtonen, Mikko Lukkarila, Igor Zolotarev.
Parhaat maalintekijät

| Sija | Pelaaja | Joukkue | Maalit |
| --- | --- | --- | --- |
| 1. | Mikko Rytkönen | JPS | 44 |
| 2. | Igor Zolotarev | ToPV | 37 |
| 3. | Jari Vaattovaara | ToPV | 36 |
| 4. | Lauri Söderström | HIFK | 35 |
| 5. | Mikko Lukkarila | ToPV | 34 |
| 6. | Lauri Arponen | Narukerä | 32 |
|  | Janne Hauska | Veiterä | 32 |
pistepörssin paras oli OLS:n Samuli Niskanen 67 (29 + 38) pistettä. Toiseksi sijoittui Igor Zolotarev 58 (37+21) ja kolmas oli Mikko Rytkönen 56 (44 + 12).
Follafoss

| Follafoss |
| --- | --- |
 Follafossin kirkko
 Follafoss
 Koordinaatit: 63°59′08″N, 11°06′39″E 
Valtio:  Norja
Lääni:  Trøndelag
Kunta:  Steinkjer
Pinta-ala:  
 – Maa:  0,7 km²
Väkiluku (2023):  372
 – Väestötiheys:  531,4 as./km²
Infobox OKVirheellinen NIMI-arvo: 
Follafoss on taajama Steinkjerin kunnassa Trøndelagin läänissä Norjassa. Taajaman pinta-ala on 0,7 neliökilometriä ja asukasluku 372 vuonna 2023. Follafoss kasvoi 1900-luvun alussa sahan yhteyteen. Nykyisin nimellä FollaCell toimiva paperimassalaitos on edelleen merkittävä työnantaja.
Fallon (Nevada)

| Fallon |
| --- | --- |

Valtio:  Yhdysvallat
Osavaltio:  Nevada
Väkiluku (2019):  8 645
Infobox OKVirheellinen NIMI-arvo: 
Fallon on Yhdysvaltain Nevadan osavaltiossa sijaitseva kaupunki, jonka väkiluku oli heinäkuussa 2019 8 645 asukasta, ja se olisi noussut neljällä henkilöllä saman vuoden huhtikuusta.
Väestö

Fallonin väestö oli vuonna 2019 8 645 asukasta, eikä se olisi muuttunut lähes millään vuoden 2010 väestönlaskennasta. Eroa näiden vuosien välillä on 0,0 prosenttia, mutta väestö olisi noussut näiden yhdeksän vuoden aikana 39 henkilöllä. Kaupungissa asuu 1 020 veteraania.
Väestöstä pieni enemmistö (50,2 %) on naisia. 23,4 % on alle 18-vuotiaita ja 12,7% yli 65-vuotiaita.
Ulkomailla on syntynyt 6 prosenttia väestöstä. Yleisin maa ulkomailla syntyneillä on Meksiko. Keski-ikä kaikilla kaupungin asukkailla on 34,9 vuotta, mutta ulkomailla syntyneiden keski-ikä on kuitenkin korkeampi: Yhdysvalloissa syntyneiden keski-ikä on vain 33 vuotta samalla kuin ulkomailla syntyneiden keski-ikä on 49 vuotta.
Keskipalkka kaupungissa on 42 934 dollaria, joka on noussut 7,7 prosentilla vuodessa. Se on kuitenkin pienempi kuin Nevadan tai Yhdysvaltojen keskipalkka ja se ei ole noussut samalla tavalla.
Aiheesta muualla

Kuvia tai muita tiedostoja aiheesta Fallon (Nevada) Wikimedia Commonsissa
Nevadan osavaltio
| --- | --- |
Piirikunnat:   Churchill  Clark  Douglas  Elko  Esmeralda  Eureka  Humboldt  Lander  Lincoln  Lyon  Mineral  Nye  Pershing  Storey  Washoe  White Pine 
Kaupungit:   Boulder City  Caliente  Carlin  Carson City (pääkaupunki ja itsenäinen kaupunki)  Elko  Ely  Fallon  Fernley  Henderson  Las Vegas  Lovelock  Mesquite  North Las Vegas  Reno  Sparks  Wells  West Wendover  Winnemucca  Yerington
Erytritoli

| Erytritoli |
| --- | --- |

Tunnisteet
IUPAC-nimi:  Butaani-1,2,3,4-tetroli
CAS-numero:  149-32-6
PubChem CID:  222285
SMILES:  OC[C@@H](O)[C@@H](O)CO
Ominaisuudet
Molekyylikaava:  C4H10O4
Moolimassa:  122,120 g/mol
Sulamispiste:  118,1 °C
Kiehumispiste:  330,5 °C
Tiheys:  1,451 g/cm3 (20 °C)
Liukoisuus veteen:  37 g erytritolia/100 g vettä (25 °C), niukkaliukoinen etanoliin, liukenematon dietyylieetteriin ja bentseeniin
Erytritoli on sokerialkoholi eli polyoli. Erytritolin E-koodi on E968 ja se on hyväksytty EU:ssa elintarvikelisäaineeksi. Sitä käytetään lähes kalorittomana makeutusaineena, jolla ei ole merkittäviä laksatiivisia vaikutuksia. Erytritoli on noin 0,6 kertaa yhtä makeaa kuin sakkaroosi (pöytäsokeri), ja maistuu hiukan happamalta sakkaroosin tapaan. Erytritolilla ei ole merkittävää jälkimakua, mutta sen vesiliukeneminen sitoo energiaa aiheuttaen siten viileän "maun". Sitä voidaan käyttää myös makeisissa ja leipomotuotteissa rakenteenparantajana.
Erytritolia on luonnossa pieniä määriä mm. monissa hedelmissä, sienissä ja käytetyissä eli fermentoiduissa ruuissa. Ainetta on luonnostaan vähän myös ihmisissä: mm. mykiössä, aivo-selkäydinnesteessä ja veriseerumissa.
Erytritoli ei aiheuta kariesta eli hammasmätää, ja sen on eräässä tutkimuksessa havaittu olevan ksylitolia tehokkaampi kariesta ehkäisevä aine. Syötynä erytritoli myös lisää väliaikaisesti syljen eritystä ksylitolin tapaan.
Erytritolikiteitä.
Kemia

Erytritoli ei ole juurikaan hygroskooppinen. Kuten muut polyolit, se ei läpikäy Maillard-reaktioita tai ruskistumista, sillä siitä puuttuu näihin vaadittu aldehydi-ryhmä. Erytritoli liukenee veteen huonommin kuin sakkaroosi ja muut polyolit. Sen liukeneminen veteen on endoterminen reaktio (ΔH ≈ -45 cal/g). Asia on samoin muidenkin polyolien kohdalla, mutta erytritolin ΔH on suuri. Yleisistä polyoleista vain ksylitolin veteen liukenemisen entalpia (ΔH ≈ -35 cal/g) on lähellä erytritolin ΔH-arvoa. Erytritolin lämpöarvo on 17,2 kJ/g (4,1 kcal/g).
Erytritoli on mesoyhdiste ja sen diastereomeeri on treitoli.